ATODLEN 3 Telerau eraill yn y contract

RHAN 1 Darparu gwasanaethau

Cleifion 75 oed a throsodd
9. (1) Pan fo claf cofrestredig sy’n gofyn am ymgynghoriad—
(a) wedi cyrraedd 75 oed, a
(b) heb gymryd rhan mewn ymgynghoriad o fewn y flwyddyn cyn dyddiad y cais,
rhaid i’r contractwr ddarparu ymgynghoriad o’r fath pryd y mae rhaid iddo wneud unrhyw ymholiadau ac ymgymryd ag unrhyw archwiliadau y mae’n ystyried eu bod yn briodol o dan yr holl amgylchiadau.
(2) Rhaid i ymgynghoriad o dan is-baragraff (1) gael ei gynnal yng nghartref y claf pan fyddai’n amhriodol i’r claf fynd i’r fangre practis, ym marn resymol y contractwr, o ganlyniad i gyflwr meddygol y claf.
(3) Nid oes dim yn y paragraff hwn yn effeithio ar rwymedigaethau eraill y contractwr o dan y contract mewn perthynas â’r claf.